 Bazonxeshezelwa ngezizumbulu ababoshelwa ubala e-KZN News24Bazonxeshezelwa ngezizumbulu ababoshelwa ubala e-KZN2015-06-30 13:32Pietermaritzburg - Amajaji okudluliswa kwamacala eMgungundlovu aphasise isinqumo sokuthi abesifazane ababili banxeshezelwe ngo-R95 000 umuntu ngamunye.Lokhu kulandela ukuboshwa, ukufakwa esitokisini nokushushiswa ngokungemthetho Kwandengezi, ePinetown, ngo-2009.Laba ngoBeauty Mbundwini, 50, namadodakazi akhe amabili o-Antonella Mtshali, 21, noRuth Mtshali, 31.Ngokombiko, laba besifazane nezingane ezimbili ezincane baboshwa base begcinwa esitokisini ngokungemthetho ngokomyalelo kaSergeant Edward Ruben, kwenziwa yithimba lakhe elalithungatha indodana kaMbundwini, uSaziso.Ubufakazi baveza ukuthi amaphoyisa afika kulo muzi ezintatha ngoJanuwari 2009 engayiphethe incwadi egunyaza ukuba baseshe.OLUNYE UDABA: Uzonxeshezelwa owaboshelwa ubalaNokho bavunyelwa ukwenza umsebenzi wabo.Inkantolo yathola ukuthi uRuben watshala izinhlamvu zesibhamu evazini, laba besifazane bathathwa ngeveni yamaphoyisa nezingane ezimbili.Kwathi ngemuva kokutholakala kukaSaziso, laba bayohlolwa esitokisini banikezwa ingubo eyodwa yokulala bancishwa ukudla.Babe sebebekwa amacala, kwathi ngemuva kokugqigqa enkantolo agcina ehoxisiwe. 